b'\n_START_ARTICLE_\nJu\xc5\xbena Dalmacija\n_START_PARAGRAPH_\nJu\xc5\xbena Dalmacija je priobalna pokrajina vzhodne obale Jadranskega morja, ki ve\xc4\x8dji del pripada Hrva\xc5\xa1ki._NEWLINE_Ju\xc5\xbena Dalmacija je najmanj poseljen, najo\xc5\xbeji in po povr\xc5\xa1ini najmanj\xc5\xa1i del Dalmacije. Pokrajina pravega zaledja nima, saj se njeno naravno zaledje \xc5\xa1iri v sosednjo Bosno in Hercegovino, ki ima pri Neumu 9 km \xc5\xa1irok dostop do morja._NEWLINE_Ju\xc5\xbena Dalmacija obsega ozek obalni pas ju\xc5\xbeno od Neretve, polotok Pelje\xc5\xa1ac ter ve\xc4\x8djo skupino  otokov, med katerimi so najva\xc5\xbenej\xc5\xa1i Kor\xc4\x8dula, Lastovo, Mljet ter Elafiti. Zaklu\xc4\x8duje pa se pri zalivu Boka Kotorska na polotoku Prevlaka in z rtom O\xc5\xa1tra dose\xc5\xbee svojo najju\xc5\xbenej\xc5\xa1o to\xc4\x8dko._NEWLINE_Neretva se je \xc5\xa1e v 19. stoletju izlivala v morje v \xc5\xa1iroki poplavni delti. Z regulacijo, ki se je kon\xc4\x8dala po 2. svetovni vojni je tu nastalo najbolj rodovitno  kmetijsko obmo\xc4\x8dje med Srednjo in Ju\xc5\xbeno Dalmacijo._NEWLINE_V Dubrovni\xc5\xa1kem primorju se od zgodovinskega mesta Stona proti Dubrovniku vrstijo zalivi s turisti\xc4\x8dnimi kraji, med katerimi iztopa letovi\xc5\xa1\xc4\x8de Trsteno z arboretumom in renesan\xc4\x8dnim parkom, spomenikoma_NEWLINE_parkovne kulture._NEWLINE_Osrednja znamenitost pa je zgodovinsko mesto Dubrovnik, ki se je v 20. stoletju razvil v najve\xc4\x8dje in najpomembnej\xc5\xa1e Hrva\xc5\xa1ko in eno najbolj znanih svetovnih  turisti\xc4\x8dnih sredi\xc5\xa1\xc4\x8d, ki je od 1979 vpisano v UNESCOV seznam svetovne kulturne dedi\xc5\xa1\xc4\x8dine._NEWLINE_Jugovzhodno od Dubrovnika je v smeri proti Boki Kotorski zaokro\xc5\xbeeno obmo\xc4\x8dje \xc5\xbdupa dubrova\xc4\x8dka, ki se razprostira ob \xc5\xbdupskem zalivu. Tu je cela vrsta prijetnih turisti\xc4\x8dnih naselij: Kupari, Mlini, Plat in Cavtat. Hrva\xc5\xa1ki del obale se kon\xc4\x8duje z rodovitnim kmetijskim podro\xc4\x8djem Konavle.'